ddrg/super_eurlex huggingface dataset:
Euroopa Liidu Teataja L 290 , 01/11/1985 Lk 0096 - 0097

Soomekeelne eriväljaanne: Peatükk 11 Köide 11 Lk 0233

Hispaaniakeelne eriväljaanne: Peatükk 03 Köide 38 Lk 0106

Rootsikeelne eriväljaanne: Peatükk 11 Köide 11 Lk 0233

Portugalikeelne eriväljaanne Peatükk 03 Köide 38 Lk 0106



Nõukogu määrus (EMÜ) nr 3067/85, 29. oktoober 1985, millega kehtestatakse toiduabiks mõeldud taimeõlide varumise kriteeriumid ühenduse turul EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kohta, [1] viimati muudetud määrusega (EMÜ) nr 2260/84, [2] eriti selle artiklit 36a, võttes arvesse komisjoni ettepanekut ning arvestades, et: määruse nr 136/66/EMÜ artikli 36a lõikes 3 sätestatakse, et nõukogu peab vastu võtma toiduabina tarnitava oliiviõli ja muu taimeõli varumise kriteeriumid ühenduse turul; oliiviõli varumine sekkumislattu aitab parandada turu tasakaalu; seetõttu tuleks eelistada selle õli kasutamist, eeldusel et varumiskulusid on võimalik hoida mõistlikes piirides; kui oliiviõli sekkumisvarude kasutamine ei ole otstarbekas ja kui teiste õlide osas puuduvad sekkumisvarud, peaks neid õlisid varuma kogu ühenduse turult ostes; varumiseks võimalikult soodsatel tingimustel ja kõikidele ühenduse ettevõtjatele võrdse kohtlemise tagamiseks on hankekonkurss kõige sobivam menetlus õli ostmiseks ja selle tarnimiseks nõutaval etapil; väikeste koguste varumisel tuleks siiski sätestada muu menetluse kasutamine, ON VASTU VÕTNUD KÄESOLEVA MÄÄRUSE: Artikkel 1 Toiduabina tarnimiseks ettenähtud taimeõli varutakse ühenduse turul vastavalt järgmistele sätetele. Artikkel 2 1. Kui sekkumisametil on nõutava kvaliteediga oliiviõli varusid, kasutatakse neid varusid tingimusel, et oliiviõli vedu ja pakkimist on võimalik teostada rahuldaval viisil ja mõõduka hinnaga. 2. Kui lõike 1 tingimusi ei suudeta täita, ostetakse oliiviõli kogu ühenduse turult. 3. Muu taimeõli ostetakse kogu ühenduse turult. Artikkel 3 1. Sekkumisametite valduses oleva oliiviõli kasutamisel tuleb pealelaadimiseks, mahalaadimiseks, pakkimiseks ja hiljem täpsustatavasse kohta vedamiseks korraldada hankekonkurss. 2. Artikli 2 lõigetes 2 ja 3 nimetatud ostmine toimub hankekonkursil, mis hõlmab toote tarnimist hiljem kindlaksmääratavas etapis. 3. Hankekonkursi tingimused tagavad kõikidele huvitatud isikutele võrdse osalemisvõimaluse ja kohtlemise, sõltumata nende asukohast ühenduses. 4. Kui varutavad kogused on suhteliselt väikesed, võib kokkuleppe sõlmida ilma konkursita. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luksemburg, 29. oktoober 1985 Nõukogu nimel eesistuja J. F. Poos [1] EÜT 172, 30.9.1966, lk 3025/66. [2] EÜT L 208, 3.8.1984, lk 1. --------------------------------------------------
Euroopa Liidu Teataja L 297 , 09/11/1985 Lk 0014 - 0014

Soomekeelne eriväljaanne: Peatükk 3 Köide 19 Lk 0198

Hispaaniakeelne eriväljaanne: Peatükk 03 Köide 38 Lk 0128

Rootsikeelne eriväljaanne: Peatükk 3 Köide 19 Lk 0198

Portugalikeelne eriväljaanne Peatükk 03 Köide 38 Lk 0128



Komisjoni määrus (EMÜ) nr 3123/85, 6. november 1985, millega muudetakse komisjoni määrust (EMÜ) nr 2237/77 talumajapidamiste tulude kindlaksmääramiseks koostatava põllumajandusaruande vormi kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse Hispaania Kuningriigi ja Portugali Vabariigi ühendusega ühinemise akti, eriti selle artiklit 396, ning arvestades, et: komisjoni määrust (EMÜ) nr 2237/77, [1] viimati muudetud määrusega (EMÜ) nr 3272/82, [2] tuleb täiendada, määrates kindlaks esimese aruandeaasta, millest alates kõnealust määrust Hispaanias ja Portugalis kohaldatakse; samuti tuleb lisada teatavaid muid andmeid, ON VASTU VÕTNUD KÄESOLEVA MÄÄRUSE: Artikkel 1 Komisjoni määruse (EMÜ) nr 2237/77 artiklit 2 täiendatakse järgmiselt:"Neid sätteid kohaldatakse Hispaanias ja Portugalis esimest korda 1986. aasta 1. jaanuari ja 1. juuli vahelisel ajavahemikul algava 1986. aruandeaasta raamatupidamisandmete suhtes." Artikkel 2 II lisa II jaotise punkti G "Maa ja ehitised, tootmis- ja käibevahendid" rubriigi "Masinate ja seadmete kulum" joonealust märkust 1 täiendatakse järgmiselt:"15000 ESP; 15000 PTE" Artikkel 3 II lisa II jaotise punkti I "Käibemaks" rubriiki 107 "Käibemaksusüsteem" täiendatakse järgmiselt: "HISPAANIA | Kood nr | Tavasüsteem | 1 | Lihtsustatud süsteem | 2 | Põllumajanduslik süsteem | 3 | PORTUGAL Käibemaksu ei kohaldata | 0" | . Artikkel 4 Käesolev määrus jõustub 1. jaanuaril 1986 vastavalt Hispaania ja Portugali ühinemist käsitleva lepingu jõustumisele. Käesolevat määrust kohaldatakse alates 1986. aruandeaastast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. november 1985 Komisjoni nimel asepresident Frans Andriessen [1] EÜT L 263, 17.10.1977, lk 1. [2] EÜT L 347, 7.12.1982, lk 10. --------------------------------------------------
Euroopa Liidu Teataja L 318 , 29/11/1985 Lk 0001 - 0001

Soomekeelne eriväljaanne: Peatükk 3 Köide 19 Lk 0219

Hispaaniakeelne eriväljaanne: Peatükk 03 Köide 39 Lk 0055

Rootsikeelne eriväljaanne: Peatükk 3 Köide 19 Lk 0219

Portugalikeelne eriväljaanne Peatükk 03 Köide 39 Lk 0055



Nõukogu määrus (EMÜ) nr 3332/85, 26. november 1985, millega muudetakse määrust (EMÜ) nr 1696/71 humalaturu ühise korralduse kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] viimati muudetud määrusega (EMÜ) nr 235/79, [2] eriti selle artiklit 7, võttes arvesse komisjoni ettepanekut, [3] võttes arvesse Euroopa Parlamendi arvamust [4], ning arvestades, et: abi antakse tunnustatud tootjarühmadele ühenduse piirkondades, kus tootjarühmad suudavad tagada oma liikmetele õiglase sissetuleku ja saavutada pakkumise tõhusa korralduse; kõnealused tootjarühmad peaksid selle abi haldamisel pidama silmas nimetatud eesmärkide täitmist; üks tootjarühmade ülesannetest on humalatootmise edendamine ja selle kohandamine turuvajadustele, eelkõige sortide vahetamise ja humalaistanduste ümberkorraldamise teel; restruktureerimise pingutuste toetamiseks tuleks tootjarühmadel lubada kasutada neile antud abi meetmete jaoks, mille eesmärk on uutele sortidele üleminek ja humalaistanduste ümberkorraldamine, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1696/71 artiklit 7 muudetakse järgmiselt. 1. Lõike 1 punkt e asendatakse järgmisega: "e) artiklis 12 ettenähtud toetuskava haldamine, jaotades igale rühmaliikmele tema humalakasvatusala alusel osa abist." 2. Lisatakse järgmine lõige: "1a. Tootjarühmad võivad kasutada abi lõike 1 punktides a ja b osutatud eesmärkide saavutamiseks vajalike meetmete võtmisel." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. november 1985 Nõukogu nimel eesistuja J. F. Poos [1] EÜT L 175, 4.8.1971, lk 1. [2] EÜT L 34, 9.2.1979, lk 4. [3] EÜT C 257, 9.10.1985, lk 6. [4] Arvamus on esitatud 15. novembril 1985 (Euroopa Ühenduste Teatajas seni avaldamata). --------------------------------------------------
Euroopa Liidu Teataja L 335 , 13/12/1985 Lk 0060 - 0060

Soomekeelne eriväljaanne: Peatükk 1 Köide 2 Lk 0057

Hispaaniakeelne eriväljaanne: Peatükk 01 Köide 5 Lk 0033

Rootsikeelne eriväljaanne: Peatükk 1 Köide 2 Lk 0057

Portugalikeelne eriväljaanne Peatükk 01 Köide 5 Lk 0033



Nõukogu määrus (ESTÜ, EMÜ, Euratom) nr 3520/85, 12. detsember 1985, millega muudetakse määrust (Euratom, ESTÜ, EMÜ) nr 549/69, millega määratakse kindlaks Euroopa ühenduste ametnike ja muude teenistujate kategooriad, kelle suhtes kohaldatakse Euroopa ühenduste privileegide ja immuniteetide protokolli artiklit 12, artikli 13 teist lõiku ja artiklit 14 EUROOPA ÜHENDUSTE NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, eriti selle artiklit 28, võttes arvesse Euroopa ühenduste privileegide ja immuniteetide protokolli, eriti selle artikleid 16 ja 22, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse Euroopa Kohtu arvamust ning arvestades, et: määrust (Euratom, ESTÜ, EMÜ) nr 549/69, [2] viimati muudetud määrusega (ESTÜ, EMÜ, Euratom) nr 2152/82, [3] tuleks muuta, võtmaks arvesse järgmisi määrusi: - nõukogu 19. juuni 1985. aasta määrus (ESTÜ, EMÜ, Euratom) nr 1679/85, millega kehtestatakse ajutised ja erimeetmed Euroopa ühenduste teadus- ja tehnoteenuste sektori teatavate ametnike teenistuse lõpetamiseks, [4] - nõukogu 27. septembri 1985. aasta määrus (ESTÜ, EMÜ, Euratom) nr 2799/85, millega muudetakse ametnike personalieeskirju ja muude teenistujate teenistustingimusi, [5] - nõukogu 12. detsembri 1985. aasta määrus (ESTÜ, EMÜ, Euratom) nr 3518/85, millega kehtestatakse erimeetmed Euroopa ühenduste ametnike teenistuse lõpetamiseks Hispaania ja Portugali ühinemise tõttu, [6] ON VASTU VÕTNUD KÄESOLEVA MÄÄRUSE: Artikkel 1 "i) isikud, kellel on teenistuse lõpetamise puhul õigus saada toetust, mis on ette nähtud määruse (ESTÜ, EMÜ, Euratom) nr 1679/85 artikliga 3, j) isikud, kellel on õigus saada töötushüvitist, mis on ette nähtud muude teenistujate teenistustingimuste artikliga 28a, mis tuleneb määruse (ESTÜ, EMÜ, Euratom) nr 2799/85 artiklist 33, k) isikud, kellel on teenistuse lõpetamise puhul õigus saada toetust, mis on ette nähtud määruse (ESTÜ, EMÜ, Euratom) nr 3518/85 artikliga 4." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Seda kohaldatakse alates kuupäevast, mil hakkavad kehtima vastavad artiklis 1 nimetatud määrused. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. detsember 1985 Nõukogu nimel eesistuja R. Goebbels [1] EÜT C 229, 9.9.1985, lk 97. [2] EÜT L 74, 27.3.1969, lk 1. [3] EÜT L 228, 4.8.1982, lk 5. [4] EÜT L 162, 21.6.1985, lk 1. [5] EÜT L 265, 8.10.1985, lk 1. [6] EÜT L 335, 13.12.1985, lk 56. --------------------------------------------------
Euroopa Liidu Teataja L 335 , 13/12/1985 Lk 0059 - 0059

Soomekeelne eriväljaanne: Peatükk 1 Köide 2 Lk 0055

Hispaaniakeelne eriväljaanne: Peatükk 01 Köide 5 Lk 0032

Rootsikeelne eriväljaanne: Peatükk 1 Köide 2 Lk 0055

Portugalikeelne eriväljaanne Peatükk 01 Köide 5 Lk 0032



Nõukogu määrus (ESTÜ, EMÜ, Euratom) nr 3519/85, 12. detsember 1985, millega muudetakse määrust (EMÜ, Euratom, ESTÜ) nr 260/68, millega on kehtestatud Euroopa ühendustele makstavate maksude kohaldamise tingimused ja kord EUROOPA ÜHENDUSTE NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, võttes arvesse Euroopa ühenduste privileegide ja immuniteetide protokolli, eriti selle artiklit 13, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: nõukogu määrust (EMÜ, Euratom, ESTÜ) nr 260/68, [2] viimati muudetud määrusega (ESTÜ, EMÜ, Euratom) nr 2151/82, [3] tuleks muuta, võtmaks arvesse järgmisi määrusi: - nõukogu 19. juuni 1985. aasta määrus (ESTÜ, EMÜ, Euratom) nr 1679/85, millega kehtestatakse ajutised ja erimeetmed Euroopa ühenduste teadus- ja tehnoteenuste sektori teatavate ametnike teenistuse lõpetamiseks, [4] - nõukogu 27. septembri 1985. aasta määrus (ESTÜ, EMÜ, Euratom), millega muudetakse ametnike personalieeskirju ja muude teenistujate teenistustingimusi, [5] - nõukogu 12. detsembri 1985. aasta määrus (ESTÜ, EMÜ, Euratom) nr 3518/85, millega kehtestatakse erimeetmed Euroopa ühenduste ametnike teenistuse lõpetamiseks Hispaania ja Portugali ühinemise tõttu, [6] ON VASTU VÕTNUD KÄESOLEVA MÄÄRUSE: Artikkel 1 - "isikud, kellel teenistuse lõppemisel on õigus saada toetust, mis on ette nähtud määruse (ESTÜ, EMÜ, Euratom) nr 1679/85 artikliga 3, - isikud, kellel on õigus saada töötushüvitist, mis on ette nähtud muude teenistujate teenistustingimuste artikliga 28a, mis tuleneb määruse (ESTÜ, EMÜ, Euratom) nr 2799/85 artiklist 33, - isikud, kellel teenistuse lõppemisel on õigus saada toetust, mis on ette nähtud määruse (ESTÜ, EMÜ, Euratom) nr 3518/85 artikliga 4." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Seda kohaldatakse alates kuupäevast, mil hakkavad kehtima vastavad artiklis 1 nimetatud määrused. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. detsember 1985 Nõukogu nimel eesistuja R. Goebbels [1] EÜT C 229, 9.9.1985, lk 97. [2] EÜT L 56, 4.3.1968, lk 8. [3] EÜT L 228, 4.8.1982, lk 4. [4] EÜT L 162, 21.6.1985, lk 1. [5] EÜT L 265, 8.10.1985, lk 1. [6] EÜT L 335, 13.12.1985, lk 56. --------------------------------------------------
Euroopa Liidu Teataja L 339 , 18/12/1985 Lk 0029 - 0033

Soomekeelne eriväljaanne: Peatükk 4 Köide 2 Lk 0062

Hispaaniakeelne eriväljaanne: Peatükk 04 Köide 4 Lk 0058

Rootsikeelne eriväljaanne: Peatükk 4 Köide 2 Lk 0062

Portugalikeelne eriväljaanne Peatükk 04 Köide 4 Lk 0058



Komisjoni määrus (EMÜ) nr 3561/85, 17. detsember 1985, siseriiklike kontrolliasutuste tehtud kalastuskontrolli käsitleva teabe kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. juuni 1982. aasta määrust (EMÜ) nr 2057/82, millega kehtestatakse liikmesriikide kalalaevade teatavad kalastuskontrolli meetmed, [1] muudetud määrusega (EMÜ) nr 1729/83, [2] eriti selle artiklit 13, ning arvestades, et: määruse (EMÜ) nr 2057/82 artiklis 1 nõutakse liikmesriikidelt kalalaevade kontrollimist seoses kaitse- ja kontrollimeetmetega ning rikkumise korral kriminaal- või haldusmenetluse algatamist; vastavalt nimetatud määruse artiklile 5 tuleb komisjonile teatada tehtud inspekteerimistest ja kontrollimistest ning nende tulemustest; seetõttu on vaja täpsustada, millises vormis see teave komisjonile edastatakse; käesolevas määruses sätestatud meetmed on kooskõlas kalavarude korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Liikmesriigid teatavad iga aasta 1. märtsiks komisjonile eelmise kalendriaasta kohta a) siseriiklike kontroll-laevade merel tehtud kontrolli päevade arvu igas ICES rajoonis, NAFO piirkonnas ja/või CECAF piirkonnas; b) lisas sätestatud vormis teabe, mis käsitleb - kalalaevade kontrollimist merel või sadamas ja lossitud saagi kontrollimist, - esitatud ametlikke kirjalikke hoiatusi, - määratud halduskaristusi, - rikkumisi, mille kohta algatatakse kohtuasi. 2. Käesolevas määruses kasutatakse järgmisi mõisteid: - esitatud ametlik kirjalik hoiatus — ametiasutuste poolt kaptenile või muule rikkumise eest vastutavale isikule esitatud kirjalik teade tema poolt toime pandud rikkumise kohta, ilma et tema suhtes algatataks kohtuasja, ja karistuste kohta, mida võidakse rakendada, kui rikkumised korduvad, - määratud halduskaristused — ametiasutuste määratud rahalised või muud karistused rikkumise eest või selle rikkumise suhtes tehtud haldusotsus, mis kitsendab kapteni või muu rikkumise eest vastutava isiku tegevust, - rikkumised, mille kohta algatatakse kohtuasi — rikkumised, mida menetletakse kohtus, olenemata sellest, milline otsus selles asjas tehakse. 3. Komisjon esitab liikmesriikidele kokkuvõtte teabest, mis on saadud vastavalt lõigetele 1 ja 2. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates 1. jaanuarist 1987. Käesolev määrus on tervikuna siduv ja vahetult kohaldatav kõikides liikmesriikides. Komisjoni nimel asepresident Frans Andriessen [1] EÜT L 220, 29.7.1982, lk 1. [2] EÜT L 169, 28.6.1983, lk 14. -------------------------------------------------- LISA +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
Euroopa Liidu Teataja L 348 , 24/12/1985 Lk 0004 - 0004

Soomekeelne eriväljaanne: Peatükk 3 Köide 20 Lk 0017

Hispaaniakeelne eriväljaanne: Peatükk 03 Köide 39 Lk 0187

Rootsikeelne eriväljaanne: Peatükk 3 Köide 20 Lk 0017

Portugalikeelne eriväljaanne Peatükk 03 Köide 39 Lk 0187



Nõukogu määrus (EMÜ) nr 3644/85, 19. detsember 1985, millega muudetakse määrust nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle artiklit 396, võttes arvesse komisjoni ettepanekut ning arvestades, et: lisaks ühinemisaktis sätestatud muudatustele tuleks nõukogu määrust nr 79/65/EMÜ, [1] viimati muudetud määrusega (EMÜ) nr 2143/81, [2] ühinemisel tekkinud uue olukorra arvessevõtmiseks kohandada; selline kohandamine käsitleb nimetatud määruse lisas sätestatud piirkondade loetelu; Hispaania ja Portugali ühinemislepingu artikli 2 lõike 3 kohaselt võivad ühenduse institutsioonid võtta enne ühinemist vastu ühinemisakti artiklis 396 nimetatud meetmed, mis jõustuvad ühinemislepingu jõustumise korral kõnealuse ühinemislepingu jõustumispäeval, ON VASTU VÕTNUD KÄESOLEVA MÄÄRUSE. Artikkel 1 Määruse nr 79/65/EMÜ lisale lisatakse järgmine tekst: "Hispaania 1. Galicia, 2. Asturias, 3. Cantabria, 4. País Vasco, 5. Navarra, 6. La Rioja, 7. Aragón, 8. Cataluña, 9. Baleares, 10. Castilla-León, 11. Madrid, 12. Castilla-La Mancha, 13. Comunidad Valenciana, 14. Murcia, 15. Extremadura, 16. Andalucía, 17. Canarias. Portugal 1. Entre-Douro-e-Minho e Beira Litoral, 2. Trás-os-Montes e Beira Interior, 3. Ribatejo-Oeste, 4. Alentego e Algarve, 5. Açores e Madeira." Artikkel 2 Käesolev määrus jõustub 1. jaanuaril 1986 Hispaania ja Portugali ühinemislepingu jõustumise korral. Käesolevat määrust kohaldatakse alates aruandeaastast 1986. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1985 Nõukogu nimel eesistuja M. Fischbach [1] EÜT 109, 23.6.1965, lk 1859/65. [2] EÜT L 210, 30.7.1981, lk 1. --------------------------------------------------
Euroopa Liidu Teataja L 356 , 31/12/1985 Lk 0064 - 0064

Soomekeelne eriväljaanne: Peatükk 3 Köide 20 Lk 0021

Hispaaniakeelne eriväljaanne: Peatükk 03 Köide 39 Lk 0215

Rootsikeelne eriväljaanne: Peatükk 3 Köide 20 Lk 0021

Portugalikeelne eriväljaanne Peatükk 03 Köide 39 Lk 0215



Komisjoni määrus (EMÜ) nr 3759/85, 23. detsember 1985, millega muudetakse teatavaid muna- ja linnulihasektori määrusi seoses Hispaania ja Portugali ühinemisega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, ning arvestades, et: ühinemisakti artikli 396 kohaselt tuleks kohandada järgmisi muna- ja linnulihasektorit käsitlevaid määrusi: - komisjoni määrus (EMÜ) nr 95/69, [1] viimati muudetud määrusega (EMÜ) nr 1943/85, [2] - komisjoni määrus (EMÜ) nr 1868/77, [3] muudetud Kreeka ühinemisaktiga; ühinemislepingu artikli 2 lõike 3 kohaselt võivad ühenduse institutsioonid enne ühinemist võtta ühinemisakti artiklis 396 osutatud meetmeid, ON VASTU VÕTNUD KÄESOLEVA MÄÄRUSE: Artikkel 1 1. Määrust (EMÜ) nr 95/69 muudetakse järgmiselt: - artikli 2 lõikele 2 lisatakse järgmine tekst: Hispaania: | 11 | Portugal: | 12 | - artikli 11 lõikele 2 lisatakse järgmine tekst: a) | "huevos de gallinas camparasovos de campo-sistema extensivo"; | b) | "huevos de gallinas camperasovos de campo — sistema intensivo"; | c) | "huevos de gallinas criadas en el sueloovos de cama"; | d) | "huevos de gallinas criadas en bateríaovos de capoeira"; | - artikli 11 lõikele 7 lisatakse järgmised mõisted: "huevos de gallinas camperas — sistema extensivo", "huevos de gallinas camperas", "huevos de gallinas criadas en el suelo", "huevos de gallinas criadas en batería", "ovos do campo", "ovos do campo — sistema intensivo", "ovos de cama", "ovos de capoeira". 2. Komisjoni määruse (EMÜ) nr 1868/77 artiklile 1 lisatakse järgmine tekst: "—ESP | Hispaania | —PORT | Portugal." | 3. Määruse (EMÜ) nr 1868/77 II lisa joonealusele märkusele 1 lisatakse järgmine tekst: —Hispaania: | üksteist provintsi, | —Portugal: | ainult üks piirkond. | 4. Määrust (EMÜ) nr 2785/80 [4] muudetakse järgmiselt: - artikli 2 lõikele 1 lisatakse järgmine tekst: "CONTENIDO EN AGUA SUPERIOR AL LÍMITE CEE", "CONTEUDO EM AGUA SUPERIOR AO LIMITE CEE", - artiklile 3 lisatakse järgmine tekst: "CONTIENE UNA SOLUCIÓN DE POLIFOSFATO", "CONTÉM UMA SOLUSÃO DE POLIFOSFATO." Artikkel 2 Käesolev määrus jõustub 1. märtsil 1986 ühinemislepingu jõustumise korral. Portugalikeelseid muudatusi ei kohaldata enne ühinemisakti artiklis 260 osutatud esimese etapi lõppemist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. detsember 1985 Komisjoni nimel asepresident Frans Andriessen [1] EÜT L 13, 18.1.1969, lk 13. [2] EÜT L 181, 13.7.1985, lk 34. [3] EÜT L 209, 17.8.1977, lk 1. [4] EÜT L 288, 31.10.1980, lk 13. --------------------------------------------------
Euroopa Liidu Teataja L 255 , 26/09/1985 Lk 0011 - 0011

Soomekeelne eriväljaanne: Peatükk 3 Köide 19 Lk 0173

Hispaaniakeelne eriväljaanne: Peatükk 03 Köide 38 Lk 0020

Rootsikeelne eriväljaanne: Peatükk 3 Köide 19 Lk 0173

Portugalikeelne eriväljaanne Peatükk 03 Köide 38 Lk 0020



Komisjoni määrus (EMÜ) nr 2688/85, 25. september 1985, millega muudetakse neljandat korda määrust (EMÜ) nr 32/82, milles sätestatakse veise- ja vasikaliha ekspordi eritoetuse andmise tingimused EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud Kreeka ühinemisaktiga, eriti selle artikli 18 lõiget 6, ning arvestades, et: komisjoni määruses (EMÜ) nr 32/82, [2] viimati muudetud määrusega (EMÜ) nr 631/85, [3] sätestatakse veise- ja vasikaliha ekspordi eritoetuse andmise tingimused; kõnealuse määruse artiklis 3 on sätestatud, et toodete märgistamine peab toimuma tapamajas; juhul kui rümbad või poolrümbad on kõnealuse määruse kohaselt juba märgistatud, võib selle rümba või poolrümba veerandrümpasid märgistada mujal kui tapamajas; oleks soovitav ette näha selline võimalus kõnealuses määruses; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 32/82 artiklile 3 lisatakse järgmine lõik: "Juhul kui rümbad tükeldatakse eesveeranditeks ja tagaveeranditeks mujal kui tapamajas, võib artikli 2 lõikes 2 osutatud asutus eespool nimetatud rümpade või poolrümpade sertifikaadi asendada eespool nimetatud veerandite sertifikaatidega, tingimusel et kõik muud sertifikaadi väljaandmise nõuded on täidetud." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. september 1985 Komisjoni nimel asepresident Frans Andriessen [1] EÜT L 148, 28.6.1968, lk 24. [2] EÜT L 4, 8.1.1982, lk 11. [3] EÜT L 72, 13.3.1985, lk 24. --------------------------------------------------